OBRAZLOŽITVENI MEMORANDUM

1. OZADJE PREDLOGA

Razlogi za predlog in njegovi cilji

Ta predlog se nanaša na uporabo Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999[1] (v nadaljnjem besedilu: uredba o preprečevanju nezakonitega, neprijavljenega in nereguliranega ribolova).

Splošno ozadje

Ta predlog je nastal v okviru izvajanja uredbe o preprečevanju nezakonitega, neprijavljenega in nereguliranega ribolova ter je posledica preiskav in razprav, ki so bile izvedene v skladu z vsebinskimi in postopkovnimi zahtevami, določenimi v navedeni uredbi, v kateri je med drugim predvideno, da bi morale vse države izpolniti obveznosti, ki so jim bile v zvezi s preprečevanjem nezakonitega, neprijavljenega in nereguliranega ribolova, odvračanjem od njega ter njegovim odpravljanjem, kot državam zastave, pristanišča, obalnim državam ali državam trga naložene v skladu z mednarodnim pravom.

Veljavne določbe na področju, na katero se nanaša predlog

Sklep Komisije z dne 15. novembra 2012 (UL C 354, 17.11.2012, str. 1–47) o obvestilu tretjim državam, za katere po mnenju Komisije obstaja možnost, da bodo opredeljene kot nesodelujoče države v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

Izvedbeni sklep Komisije z dne 26. novembra 2013 (UL C 346 27.11.2013, str. 2–25) o opredelitvi tretjih držav, ki jih Komisija obravnava kot nesodelujoče tretje države v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

Izvedbeni sklep Sveta z dne 24. marca 2014 (UL L 91, 27.3.2014, str. 43–47) o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

Izvedbeni sklep Sveta z dne 24. marca 2014 (UL L 91, 27.3.2014, str. 43–47) o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje je bil spremenjen z Izvedbenim sklepom Sveta (UVRSTITEV ŠRILANKE NA SEZNAM) z dne xxxxxxxx.

Usklajenost z drugimi politikami in cilji Unije

Ni relevantno.

2. REZULTATI POSVETOVANJ Z ZAINTERESIRANIMI STRANMI IN OCEN UČINKA

Posvetovanje z zainteresiranimi stranmi

Zainteresirane strani, na katere se nanaša postopek, so imele možnost, da med preiskavo in razpravo zagovarjajo svoje interese v skladu z določbami uredbe o preprečevanju nezakonitega, neprijavljenega in nereguliranega ribolova.

Zbiranje in uporaba strokovnih mnenj

Zunanje strokovno mnenje ni bilo potrebno.

Ocena učinka

Ta predlog je posledica izvajanja uredbe o preprečevanju nezakonitega, neprijavljenega in nereguliranega ribolova.

Navedena uredba ne vsebuje določb za splošno oceno učinka, vendar vsebuje izčrpen seznam pogojev, ki jih je treba oceniti.

3. PRAVNI ELEMENTI PREDLOGA

Povzetek predlaganih ukrepov

Komisija je s svojim sklepom z dne 15. novembra 2012 osem tretjih držav (Belize, Kraljevina Kambodža, Republika Fidži, Republika Gvineja, Republika Panama, Demokratična socialistična republika Šrilanka, Togoška republika in Republika Vanuatu) obvestila, da po njenem mnenju obstaja možnost, da bodo opredeljene kot nesodelujoče države v skladu z uredbo o preprečevanju nezakonitega, neprijavljenega in nereguliranega ribolova.

Komisija je v zvezi z osmimi državami izdala demarše. Te demarše med drugim vsebujejo ukrepe, ki jih utemeljujejo, dajejo priložnost državam, da se nanje odzovejo in jih izpodbijajo, dajejo pravico do zahtevanja in zagotovitve dodatnih informacij, vsebujejo predlagane akcijske ukrepe za odpravo nepravilnosti ter zagotavljajo dovolj časa za odgovor nanje in razumen rok za njihovo odpravo.

Komisija je v svojem sklepu z dne 26. novembra 2013 opredelila Belize, Kraljevino Kambodžo, Republiko Fidži in Republiko Gvinejo kot tretje države, ki jih obravnava kot nesodelujoče tretje države v skladu z uredbo o preprečevanju nezakonitega, neprijavljenega in nereguliranega ribolova.

Svet je 24. marca 2014 v izvedbenem sklepu Sveta pripravil seznam nesodelujočih tretjih držav pri boju proti nezakonitemu, neprijavljenemu in nereguliranemu ribolovu, ki vključuje Belize, Kraljevino Kambodžo in republiko Gvinejo.

Priloženi predlog izvedbenega sklepa Sveta temelji na ugotovitvah, ki so potrdile, da je Belize dokazal, da so se razmere, zaradi katerih je bil uvrščen na seznam, popravile in da je uvedel dejanske ukrepe, s katerimi lahko doseže trajno izboljšanje razmer.

Zato se predlaga, da Svet sprejme priloženi predlog sklepa.

Pravna podlaga

Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

Načelo subsidiarnosti

Predlog je v izključni pristojnosti Evropske unije. Načelo subsidiarnosti se zato ne uporablja.

Načelo sorazmernosti

Predlog je skladen z načelom sorazmernosti iz naslednjih razlogov.

Oblika ukrepanja je opisana v uredbi o preprečevanju nezakonitega, neprijavljenega in nereguliranega ribolova ter ne dopušča odločanja na nacionalni ravni.

Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga se ne uporablja.

Izbira instrumentov

Predlagani instrumenti: sklep.

Druga sredstva ne bi bila ustrezna iz naslednjega razloga.

Druga sredstva ne bi bila ustrezna, ker v uredbi o preprečevanju nezakonitega, neprijavljenega in nereguliranega ribolova niso predvidene druge možnosti.

4. PRORAČUNSKE POSLEDICE

Predlog ne vpliva na proračun Unije.

2014/0295 (NLE)

Predlog

IZVEDBENI SKLEP SVETA

o spremembi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999[2], zlasti člena 34(1) Uredbe,

ob upoštevanju predloga, ki ga je predložila Evropska komisija,

ob upoštevanju naslednjega:

(1) Uredba (ES) št. 1005/2008 (v nadaljnjem besedilu: uredba o preprečevanju nezakonitega, neprijavljenega in nereguliranega ribolova) vzpostavlja sistem Unije za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

(2) V poglavju VI uredbe o preprečevanju nezakonitega, neprijavljenega in nereguliranega ribolova so določeni postopek v zvezi z opredelitvijo nesodelujočih tretjih držav, demarše v zvezi z državami, ki so opredeljene kot nesodelujoče tretje države, priprava seznama nesodelujočih držav, črtanje s seznama nesodelujočih držav, objava seznama nesodelujočih držav in morebitni izredni ukrepi.

(3) V skladu s členom 32 uredbe o preprečevanju nezakonitega, neprijavljenega in nereguliranega ribolova je Evropska komisija (v nadaljnjem besedilu: Komisija) s sklepom z dne 15. novembra 2012[3] (v nadaljnjem besedilu: sklep z dne 15. novembra 2012) obvestila osem tretjih držav, za katere je po njenem mnenju obstajala možnost, da bodo opredeljene kot nesodelujoče tretje države. Med temi državami je bil tudi Belize.

(4) Komisija je v sklep z dne 15. novembra 2012 vključila informacije o bistvenih dejstvih in ugotovitvah, na katerih temelji taka morebitna opredelitev.

(5) Poleg tega je Komisija 15. novembra 2012 z ločenimi dopisi obvestila osem tretjih držav, med katerimi je bil tudi Belize, o možnosti, da bodo opredeljene kot nesodelujoče tretje države.

(6) V izvedbenem sklepu z dne 26. novembra 2013[4] (v nadaljnjem besedilu: izvedbeni sklep z dne 26. novembra 2013) je Komisija Belize, Kraljevino Kambodžo in Republiko Gvinejo opredelila kot nesodelujoče tretje države pri boju proti nezakonitemu, neprijavljenemu in nereguliranemu ribolovu. V skladu z uredbo o preprečevanju nezakonitega, neprijavljenega in nereguliranega ribolova je Komisija navedla razloge, zaradi katerih meni, da te tri države niso izpolnile svojih obveznosti, da sprejmejo ukrepe za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, ki so jim bile kot državam zastave, pristanišča, obalnim državam ali državam trga naložene z mednarodnim pravom.

(7) V skladu s členom 33 uredbe o preprečevanju nezakonitega, neprijavljenega in nereguliranega ribolova je Svet z Izvedbenim sklepom 2014/170 z dne 24. marca 2014[5] (v nadaljnjem besedilu: izvedbeni sklep Sveta z dne 24. marca 2014) Belize, Kraljevino Kambodžo in Republiko Gvinejo vključil na seznam nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z uredbo o preprečevanju nezakonitega, neprijavljenega in nereguliranega ribolova.

(8) Po tem, ko je bil z izvedbenim sklepom Sveta z dne 24. marca 2014 pripravljen seznam nesodelujočih tretjih držav pri boju proti nezakonitemu, neprijavljenemu in nereguliranemu ribolovu, je Komisija opredeljenim državam ponudila možnost nadaljnjih razprav v skladu z vsebinskimi in postopkovnimi zahtevami, določenimi v uredbi o preprečevanju nezakonitega, neprijavljenega in nereguliranega ribolova. Komisija je še naprej zahtevala in preverjala vse informacije, ki jih je štela za potrebne, vključno z ustnimi in pisnimi pripombami, s čimer bi kateri koli od opredeljenih držav dala možnost, da popravi razmere, zaradi katerih je bila uvrščena na seznam, in uvede dejanske ukrepe, s katerimi lahko doseže odpravo ugotovljenih pomanjkljivosti. Rezultat tega postopka je ugotovitev, da je Belize popravil razmere in sprejel popravne ukrepe.

(9) V skladu s členom 34(1) uredbe o preprečevanju nezakonitega, neprijavljenega in nereguliranega ribolova bi moral Svet torej spremeniti izvedbeni sklep z dne 24. marca 2014 in črtati Belize s seznama nesodelujočih tretjih držav.

(10) Po sprejetju izvedbenega sklepa Sveta o črtanju Belizeja s seznama nesodelujočih tretjih držav v skladu s členom 34(1) uredbe o preprečevanju nezakonitega, neprijavljenega in nereguliranega ribolova bo izvedbeni sklep Sveta z dne 26. novembra 2013 o opredelitvi Belizeja kot nesodelujoče tretje države brezpredmeten.

ČRTANJE BELIZEJA S SEZNAMA NESODELUJOČIH TRETJIH DRŽAV

(11) Po sprejetju izvedbenega sklepa z dne 26. novembra 2013 in Izvedbenega sklepa Sveta 2014/170 z dne 24. marca 2014 je Komisija nadaljevala razprave z Belizejem. Zdi se zlasti, da je Belize izvedel obveznosti mednarodnega prava in sprejel ustrezen pravni okvir za boj proti nezakonitemu, neprijavljenemu in nereguliranemu ribolovu, uvedel ustrezen in učinkovit sistem spremljanja, nadzora in inšpekcij, vzpostavil sistem odvračilnih sankcij in zagotovil pravilno izvajanje sistema potrdil o ulovu. Poleg tega je Belize izboljšal svoje izpolnjevanje mednarodnih obveznosti, vključno s tistimi, ki izhajajo iz priporočil in resolucij regionalnih organizacij za upravljanje ribolova. Belize je vzpostavil nov sistem za registracijo plovil v skladu z mednarodnim pravom. Belize trenutno izpolnjuje priporočila in resolucije ustreznih organov ter je sprejel nacionalni akcijski načrt za preprečevanje nezakonitega, neprijavljenega in nereguliranega ribolova v skladu z mednarodnim akcijskim načrtom Združenih narodov za preprečevanje nezakonitega, neprijavljenega in nereguliranega ribolova.

(12) Komisija je pregledala, kako Belize trenutno izpolnjuje svoje mednarodne obveznosti kot država zastave, pristanišča, obalna država ali država trga, v skladu z ugotovitvami iz sklepa z dne 15. novembra 2012, izvedbenega sklepa z dne 26. novembra 2013 in izvedbenega sklepa Sveta z dne 24. marca 2014 ter pomembnimi informacijami, ki jih je v zvezi s tem predložil Belize. Proučila je tudi ukrepe, sprejete z namenom, da bi se popravile razmere, in jamstva pristojnih organov Belizeja.

(13) Na podlagi vsega navedenega je Komisija ugotovila, da ukrepi, ki jih je uvedel Belize v okviru svojih dolžnosti kot država zastave, zadostujejo za izpolnitev določb iz členov 91, 94, 117 in 118 Konvencije Združenih narodov o pomorskem mednarodnem pravu, členov 18, 19 in 20 Sporazuma Združenih narodov o staležu rib ter člena III(8) Sporazuma Organizacije za prehrano in kmetijstvo (FAO) o usklajevanju. Komisija je ugotovila, da je iz elementov, ki jih je predlagal Belize, razvidno, da so se razmere, zaradi katerih je bil Belize uvrščen na seznam, popravile in da je Belize uvedel dejanske ukrepe, s katerimi lahko doseže trajno izboljšanje razmer.

(14) V teh okoliščinah in v skladu s členom 34(1) uredbe o preprečevanju nezakonitega, neprijavljenega in nereguliranega ribolova Svet ugotavlja, da bi bilo treba Belize črtati s seznama nesodelujočih držav.

(15) Odločitev Sveta ne preprečuje kakršnih koli naknadnih ukrepov Komisije ali Sveta v prihodnosti v skladu s poglavjem VI uredbe o preprečevanju nezakonitega, neprijavljenega in nereguliranega ribolova, če bi dejstva pokazala, da Belize ne izpolnjuje svojih obveznosti, da sprejme ukrepe za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, ki so mu bile kot državi zastave, pristanišča, obalni državi ali državi trga naložene z mednarodnim pravom.

(16) Glede na negativne posledice, ki jih je imela uvrstitev na seznam nesodelujočih tretjih držav, je primerno, da se Belize takoj črta s seznama nesodelujočih tretjih držav –

SPREJEL NASLEDNJI SKLEP:

Člen 1

Priloga k Sklepu Sveta 2014/170/EU se nadomesti s Prilogo k temu sklepu.

Člen 2

Ta sklep začne veljati dan po objavi v Uradnem listu Evropske unije.

V Bruslju,

Za Svet

Predsednik

[1] UL L 286, 29.10.2008, str. 1.

[2] UL L 286, 29.10.2008, str. 1.

[3] Sklep Komisije z dne 15. novembra 2012 o obvestilu tretjim državam, za katere po mnenju Komisije obstaja možnost, da bodo opredeljene kot nesodelujoče tretje države v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL C 354, 17.11.2012, str. 1).

[4] Izvedbeni sklep Komisije z dne 26. novembra 2013 o opredelitvi tretjih držav, ki jih Komisija obravnava kot nesodelujoče tretje države v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL C 346, 27.11.2013, str. 2).

[5] Izvedbeni sklep Sveta 2014/170 z dne 24. marca 2014 (UL L 91, 27.3.2014, str. 43–47) o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

PRILOGA

Seznam nesodelujočih tretjih držav pri boju proti nezakonitemu, neprijavljenemu in nereguliranemu ribolovu

k

predlogu IZVEDBENEGA SKLEPA SVETA

o spremembi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje

Kraljevina Kambodža

Republika Gvineja

Demokratična socialistična republika Šrilanka